***Guttene fra Brasil*** (originaltittel: *The Boys from Brazil*) er en britisk-amerikansk science fiction-thriller fra 1978 regissert av Franklin J. Schaffner. Filmen handler Nazi-jegeren Lieberman som jakter på nazilegen Mengele. Underveis oppdager han at Mengele har iverksatt en djevelsk plan som involverer kloning av mennesker. Hovedrollene spilles av Gregory Peck og Laurence Olivier, mens sentrale biroller spilles av James Mason, Lilli Palmer, Uta Hagen, Anne Meara, Denholm Elliott og Steve Guttenberg. Filmen er basert på ei bok av Ira Levin utgitt i 1976.

Handling
--------

Omkring i verden blir flere unge gutter fedreløse. De er alle like gamle, har tilnærmet identisk utseende og fedrene har samme type yrke. Journalisten Bennet, assistert av den erfarne nazi-jegeren Liebermann, begynner å etterforske saken og kommer omsider på sporet av den beryktede nazilegen Josef Mengele, krigsforbryteren som har holdt seg skjult i en søramerikansk stat siden krigens slutt. Etterhvert innser han at han har snublet over en djevelsk plan igangsatt av Mengele. Han finner ut at 94 tilsynelatende tilfeldig utvalgte menn verden over myrdes på bestemte datoer. Drapene har tilknytning til et prosjekt som går under navnet "Guttene fra Brasil" og som innbefatter kloning av mennesker.

Om filmen
---------

### Popularitet og økonomi

*Guttene fra Brasil* ble en moderat suksess i USA hvor den innbragte $19 millioner.

Produksjonskostnadene var på $12 millioner.

### Anmelderne

Den fikk blandet mottakelse av filmanmelderne, noe som gjenspeiles i at den har fått 70 % på Rotten Tomatoes. Den amerikanske filmkritikeren Leonard Maltin gav den 2,5 av 4 stjerner.

*VG* gav den terningkast fem.

### Priser

Filmen ble nominert i tre Oscar-kategorier, samt en Golden Globe. Laurence Oliver ble tildelt prisen for beste mannlige skuespiller av bransjeorganisasjonen National Board of Review.

I rollene
---------

(utvalg)

* Gregory Peck ....Dr. Josef Mengele
* Laurence Olivier ....Ezra Lieberman
* James Mason ....Eduard Seibert
* Lilli Palmer ....Esther Lieberman
* Uta Hagen ....Frieda Maloney
* Steve Guttenberg ....Barry Kohler
* Denholm Elliott ....Sidney Beynon
* Rosemary Harris ....Mrs. Doring
* John Dehner ....Henry Wheelock
* John Rubinstein ....David Bennett

Referanser
----------

1. 1 2  «The Boys from Brazil (1978) - Financial Information». *The Numbers*. Besøkt 5. august 2019.
2. ↑  «The Boys from Brazil (1978)» **(engelsk)**. Besøkt 18. juni 2019.
3. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
4. ↑  «Frysende uhyggelig om nazi-lege». *VG*. 2. mai 1979. s. 38.
5. ↑  «The Boys from Brazil - IMDb». Besøkt 18. juni 2019.

Eksterne lenker
---------------

* (en) *Guttene fra Brasil* på Internet Movie Database Rediger på Wikidata

* (no) *Guttene fra Brasil* hos Filmfront Rediger på Wikidata

* (sv) *Guttene fra Brasil* i Svensk Filmdatabas Rediger på Wikidata

* (da) *Guttene fra Brasil* i Danmark Nationale Filminstitut Rediger på Wikidata

* (en) *Guttene fra Brasil* på AllMovie Rediger på Wikidata

* (fr) *Guttene fra Brasil* på Allociné Rediger på Wikidata

* (nl) *Guttene fra Brasil* på MovieMeter Rediger på Wikidata

* (en) *Guttene fra Brasil* på Turner Classic Movies Rediger på Wikidata

* (en) *Guttene fra Brasil* på American Film Institute Rediger på Wikidata

* (en) *Guttene fra Brasil* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |